
住讜讟讛 讻讛 注"讘 - 驻讬专讜砖 砖讟讬讬谞讝诇抓

讜讘讬转 讛诇诇 住讘专讬 [住讘讜专讬诐]: 砖讟专 讛注讜诪讚 诇讙讘讜转 诇讗讜 [诇讗] 讻讙讘讜讬 讚诪讬 [讛讜讗 谞讞砖讘], 讜诇讻谉 讻住祝 讛讻转讜讘讛 讛讜讗 讘讞讝拽转 讛讘注诇 讜讬讜专砖讬讜. 讜诪砖讜诐 讻讱 讗讬谉 讛讬讗 讬讻讜诇讛 诇讛讜爪讬讗 诪讞讝拽转讜, 砖讛专讬 讬砖 住驻拽 讗诐 讛讬讗 讝讻讗讬转 诇讻讱.


讗 砖谞讬谞讜 讘诪砖谞讛 诪讞诇讜拽转 诇讙讘讬 讛谞讜砖讗 诪注讜讘专转 讞讘讬专讜, 讜讻谉 砖谞讬谞讜 诇讙讘讬 讗讬讬诇讜谞讬转 注拽专讛 讜讝拽讬谞讛 砖诇讗 砖讜转讜转 讜诇讗 谞讜讟诇讜转 砖诇讚注转 转谞讗 拽诪讗 讗讬谞谉 砖讜转讜转 讜讗讬谞谉 谞讜讟诇讜转 讻转讜讘转谉 砖讬砖 讗讬住讜专 诇砖讗转 讗砖讛 讻讝讜, 砖讛专讬 诪讘讟诇 诪爪讜讜转 驻专讬讛 讜专讘讬讛. 讜讗讬诇讜 专' 讗诇注讝专 讗讜诪专 砖讗讬谉 讗诇讜 谞讬砖讜讗讬 讗讬住讜专 砖讛专讬 讬讻讜诇 讛讜讗 诇讬砖讗 讘谞讜住祝 诇讛 讗砖讛 讗讞专转 讜诇驻专讜转 讜诇专讘讜转 讛讬诪谞讛 讜诪讻讬讜谉 砖讛谞讬砖讜讗讬谉 讻砖专讬诐, 讛专讬讛谉 砖讜转讜转. 讗诪专 专讘 谞讞诪谉 讗诪专 专讘讛 讘专 讗讘讜讛: 诪讞诇讜拽转 讝讜 讛讬讗 讚讜讜拽讗 讘注拽专讛 讜讝拽讬谞讛, 砖讛讟注诐 砖讗讬谞谉 砖讜转讜转 诇砖讬讟转 讞讻诪讬诐 讛讜讗 诪砖讜诐 砖讗住讜专 诇讜 诇拽讬讬诪谉 讻砖诇讗 拽讬讬诐 诪爪讜讜转 驻专讬讛 讜专讘讬讛, 讜专' 讗诇注讝专 住讘专 砖诪讜转专 诇拽讬讬诪谉 讛讜讗讬诇 讜讬讻讜诇 诇砖讗转 讗砖讛 讗讞专转, 讜诇讻谉 讬讻讜诇 诇讛砖拽讜转谉.


讗讘诇 讗讬讬诇讜谞讬转 鈥�/b> 讚讘专讬 讛讻诇 诇讗 砖讜转讛 讜诇讗 谞讜讟诇转 讻转讜讘转讛, 砖谞讗诪专: "讜谞拽转讛 讜谞讝专注讛 讝专注" (讘诪讚讘专 讛, 讻讞), 诇讜诪专: 讛讚讘专讬诐 讛讗诇讛 讗诪讜专讬诐 讘诪讬 砖讚专讻讛 诇讛讝专讬注 讜诇诇讚转, 讬爪讗讛 讝讜 讛讗讬讬诇讜谞讬转 砖讗讬谉 讚专讻讛 诇讛讝专讬注, 讜讻讬讜谉 砖讗讬谉 讛讻转讜讘 讬讻讜诇 诇讛转拽讬讬诐 讘讛 鈥� 讗讬谉 讘讛 讚讬谉 讛砖拽讗讛 讻诇诇.


诪讬转讬讘讬 [诪拽砖讬诐] 注诇 讻讱: 讛诪拽谞讗 诇讗专讜住转讜 讜诇砖讜诪专转 讬讘诐 砖诇讜, 讗诐 注讚 砖诇讗 讻谞住讛 谞住转专讛 鈥� 讛专讬 讝讜 诇讗 砖讜转讛 讜诇讗 谞讜讟诇转 讻转讜讘转讛.

